CELEX: 32020D0513
Language: el
Date: 2020-04-07 00:00:00
Title: Απόφαση (ΚΕΠΠΑ) 2020/513 του Συμβουλίου της 7ης Απριλίου 2020 για την τροποποίηση της απόφασης (ΚΕΠΠΑ) 2017/1869 για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)

8.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 113/38
               
            
         ΑΠΟΦΑΣΗ (ΚΕΠΠΑ) 2020/513 ΤΟΥ ΣΥΜΒΟΥΛΙΟΥ
         της 7ης Απριλίου 2020
         για την τροποποίηση της απόφασης (ΚΕΠΠΑ) 2017/1869 για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 42 παράγραφος 4 και 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 16 Οκτωβρίου 2017, το Συμβούλιο εξέδωσε την απόφαση (ΚΕΠΠΑ) 2017/1869 (1) με την οποία συστάθηκε συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq).
                  
               
                     (2)
                  
                  
                     Στις 15 Οκτωβρίου 2018, το Συμβούλιο εξέδωσε την απόφαση (ΚΕΠΠΑ) 2018/1545 (2), με την οποία τροποποίησε την εντολή της EUAM Iraq και την παρέτεινε έως τις 17 Απριλίου 2020.
                  
               
                     (3)
                  
                  
                     Μετά τη στρατηγική επανεξέταση της EUAM Iraq, η Επιτροπή Πολιτικής και Ασφάλειας (ΕΠΑ) συνέστησε να τροποποιηθεί η εντολή της EUAM Iraq και να παραταθεί έως τις 30 Απριλίου 2022.
                  
               
                     (4)
                  
                  
                     Η απόφαση (ΚΕΠΠΑ) 2017/1869 θα πρέπει συνεπώς να τροποποιηθεί αναλόγως.Η EUAM Iraq θα πρέπει να διαθέτει μια μονάδα σχεδιασμού που θα διαμορφώνει και εκτελεί σχέδια. Θα πρέπει, αν χρειαστεί, να συντονίζει, διευκολύνει και παρέχει συμβουλές επί σχεδίων εκτελουμένων από κράτη μέλη και τρίτα κράτη υπό την ευθύνη τους, σε τομείς αρμοδιότητός της, και σε υποστήριξη των στόχων της.
                  
               
                     (5)
                  
                  
                     Η EUAM Iraq θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης όπως εκτίθενται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/1869 τροποποιείται ως εξής:
            
                        1)
                     
                     
                        Τα άρθρα 2 και 3 αντικαθίστανται ως εξής:
                        
                           «Άρθρο 2
                           Στόχοι
                           Οι στρατηγικοί στόχοι της EUAM Iraq είναι:
                           
                                       1)
                                    
                                    
                                       να παρέχει συμβουλές και εμπειρογνωμοσύνη στις ιρακινές αρχές σε στρατηγικό επίπεδο ώστε να εντοπίζουν και να καθορίζουν τις απαιτήσεις για τη συνεκτική υλοποίηση μη στρατιωτικών πτυχών της μεταρρύθμισης του τομέα της ασφάλειας της Ιρακινής Στρατηγικής Εθνικής Ασφάλειας και των σχετικών σχεδίων·
                                    
                                 
                                       2)
                                    
                                    
                                       να αναλύει, εκτιμά και εντοπίζει ευκαιρίες σε εθνικό, περιφερειακό και επαρχιακό επίπεδο για περαιτέρω δραστηριοποίηση της Ένωσης προς υποστήριξη αναγκών της μεταρρύθμισης του τομέα της μη στρατιωτικής ασφάλειας·
                                    
                                 
                                       3)
                                    
                                    
                                       να διαμορφώνει και να διευκολύνει τον σχεδιασμό και την υλοποίηση από την Ένωση και τα κράτη μέλη· και
                                    
                                 
                                       4)
                                    
                                    
                                       να συντρέχει την αντιπροσωπία της Ένωσης στον συντονισμό της στήριξης από πλευράς Ένωσης και κρατών μελών στο πεδίο της μεταρρύθμισης του τομέα της μη στρατιωτικής ασφάλειας, διασφαλίζοντας τη συνοχή της ενωσιακής δράσης.
                                    
                                 
                        
                           Άρθρο 3
                           Καθήκοντα
                           Προκειμένου να εκπληρώσει τους στόχους του άρθρου 2, η EUAM Iraq εκπληρώνει τα αναγκαία καθήκοντα σύμφωνα με τα έγγραφα σχεδιασμού της.»·
                        
                     
                  
                        2)
                     
                     
                        στο άρθρο 14, το πρώτο εδάφιο αντικαθίσταται ως εξής:
                        
                           «1.   Το ποσό δημοσιονομικής αναφοράς για την κάλυψη των δαπανών που συνδέονται με την EUAM Iraq για την περίοδο από 16 Οκτωβρίου 2017 έως 17 Οκτωβρίου 2018 είναι 17 300 000 EUR.
                           Το ποσό δημοσιονομικής αναφοράς για την κάλυψη των δαπανών που συνδέονται με την EUAM Iraq για την περίοδο από 18 Οκτωβρίου 2018 έως 17 Απριλίου 2020 είναι 64 800 000 EUR.
                           Το ποσό δημοσιονομικής αναφοράς για την κάλυψη των δαπανών που συνδέονται με την EUAM Iraq για την περίοδο από 18 Απριλίου 2020 έως 30 Απριλίου 2022 είναι 79 500 000 EUR.
                           Το ποσό δημοσιονομικής αναφοράς για οποιαδήποτε μετέπειτα περίοδο αποφασίζεται από το Συμβούλιο.»·
                        
                     
                  
                        3)
                     
                     
                        Προστίθεται το ακόλουθο άρθρο:
                        
                           «Άρθρο 14a
                           Μονάδα σχεδιασμού
                           
                              1.   Η EUAM Iraq διαθέτει μονάδα σχεδιασμού για τον προσδιορισμό και την υλοποίηση σχεδίων. Ανάλογα με την περίπτωση, η EUAM IRAQ συντονίζει, διευκολύνει και παρέχει συμβουλές όσον αφορά σχέδια που υλοποιούνται από κράτη μέλη και τρίτα κράτη, υπό την ευθύνη τους, εντός του θεσμικού πλαισίου της Ένωσης σε τομείς αρμοδιότητος της EUAM IRAQ και προς στήριξη των στόχων της.
                           
                           
                              2.   Η EUAM IRAQ μπορεί να προσφεύγει σε χρηματοδοτικές συνεισφορές των κρατών μελών ή τρίτων κρατών για την υλοποίηση σχεδίων που θεωρούνται ότι συμπληρώνουν κατά τρόπο συνεκτικό τις άλλες δράσεις της EUAM IRAQ, εφόσον:
                              
                                          α)
                                       
                                       
                                          έχει γίνει πρόβλεψη για το σχέδιο στο δημοσιονομικό δελτίο της παρούσας απόφασης· ή
                                       
                                    
                                          β)
                                       
                                       
                                          το σχέδιο έχει ενσωματωθεί στο δημοσιονομικό δελτίο κατά τη διάρκεια της εντολής της EUAM Iraq με τροποποίηση του παρόντος δημοσιονομικού δελτίου κατόπιν αιτήσεως του αρχηγού αποστολής.
                                       
                                    Η EUAM IRAQ συνάπτει συμφωνία με τα εν λόγω κράτη, στην οποία ρυθμίζονται, ιδίως, οι ειδικές διαδικασίες για την εξέταση κάθε καταγγελίας τρίτων περί ζημιών που προκαλούνται εξαιτίας πράξεων ή παραλείψεων της EUAM IRAQ κατά τη χρησιμοποίηση των κεφαλαίων που τίθενται στη διάθεσή της από τα εν λόγω κράτη. Τα συνεισφέροντα κράτη δεν μπορούν επ’ ουδενί να καθιστούν υπεύθυνους την Ένωση ή τον Ύπατο Εκπρόσωπο για πράξεις ή παραλείψεις της EUAM IRAQ κατά τη χρησιμοποίηση των χορηγηθέντων κεφαλαίων.
                           
                           
                              3.   Οι χρηματοδοτικές συνεισφορές τρίτων κρατών προς τη μονάδα σχεδιασμού υπόκεινται στην αποδοχή της ΕΠΑ.»
                           
                        
                     
                  
                        4)
                     
                     
                        Στο άρθρο 17, η δεύτερη πρόταση αντικαθίσταται ως εξής:
                        «Εφαρμόζεται έως τις 30 Απριλίου 2022.».
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία έκδοσής της.
         
         
            Βρυξέλλες, 7 Απριλίου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (ΚΕΠΠΑ) 2017/1869 του Συμβουλίου, της 16ης Οκτωβρίου 2017, για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (ΕΕ L 266 της 17.10.2017, σ. 12).
         
            (2)  Απόφαση (ΚΕΠΠΑ) 2018/1545 του Συμβουλίου, της 15ης Οκτωβρίου 2018, που τροποποιεί την απόφαση (ΚΕΠΠΑ) 2017/1869 του Συμβουλίου σχετικά με τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (ΕΕ L 259 της 16.10.2018, σ. 31).